**Jimmy Vicaut** (s. 27. helmikuuta 1992 Bondy) on ranskalainen pikajuoksija.

Vicaut sijoittui 100 metrin juoksussa seitsemänneksi alle 18-vuotiaiden MM-kilpailuissa 2009 ja kolmanneksi alle 20-vuotiaiden MM-kilpailuissa 2010. Vuoden 2011 alle 20-vuotiaiden EM-kilpailuissa hän voitti kultaa 100 metrin juoksussa ennätyksellään 10,07 s ja pikaviestissä Ranskan joukkueessa.

Barcelonan EM-kilpailuissa 2010 hän voitti Euroopan-mestaruuden Ranskan pikaviestijoukkueessa. Daegun MM-kilpailuissa 2011 hän sijoittui 100 metrin juoksussa kuudenneksi ja juoksi ankkuriosuuden toiseksi sijoittuneessa Ranskan pikaviestijoukkueessa. Helsingin EM-kilpailuissa 2012 Vicaut sijoittui 100 metrin juoksussa toiseksi ajalla 10,12. Hän hävisi maanmiehelleen Christophe Lemaitrelle kolme sadasosasekuntia. Lontoon olympialaisissa 2012 hän karsiutui 100 metrin välierissä ja sijoittui pikaviestissä alun perin neljänneksi, mutta sai myöhemmin pronssia kun Yhdysvaltain joukkue hylättiin Tyson Gayn dopingkäryn takia. Sisäratojen EM-kilpailuissa 2013 Vicaut voitti 60 metrin juoksun ajalla 6,48. Saman vuoden Moskovan MM-kilpailuissa hän karsiutui 100 ja 200 metrin välierissä.

4. heinäkuuta 2015 Pariisin Timanttiliigan osakilpailussa Vicaut sivusi 100 metrin Euroopan ennätystä 9,86 s. Pekingin MM-kilpailuissa 2015 hän oli 100 metrillä kahdeksas. Hän sivusi Euroopan-ennätystä 9,86 s toistamiseen 7. kesäkuuta 2016 kotikentällään Montreuil´ssä. Amsterdamin EM-kilpailuissa 2016 hän sai pronssia 100 metrillä ajalla 10,08 ja hopeaa 4 × 100 metrin viestissä. Rio de Janeiron olympialaisissa 2016 hän sijoittui 100 metrillä seitsemänneksi ja Lontoon MM-kilpailuissa 2017 kuudenneksi. Berliinin EM-kilpailuissa 2018 hän selviytyi 100 metrin loppukilpailuun, muttei osallistunut siihen. Dohan MM-kilpailuissa 2019 ja vuonna 2021 järjestetyissä Tokion olympialaisissa hän karsiutui 100 metrin välierissä. Vicaut saavutti Münchenin EM-kilpailussa 2022 hopeaa 4 × 100 metrin viestissä ja karsiutui 100 metrillä välierissä.

Henkilökohtaiset ennätykset
---------------------------

Lähde: IAAF
### Ulkona

* 100 metrin juoksu: **9,86 s** (2015, 2016)
* 200 metrin juoksu: **20,30 s** (2013)

### Sisällä

60 metrin juoksu (sisäradat): **6,48 s** (2013)

Lähteet
-------

1. 1 2 3  Jimmy Vicaut Ranskan Yleisurheiluliitto. Viitattu 2.3.2013 (ranskaksi)
2. 1 2 3 4  Jimmy Vicaut Kansainvälinen yleisurheiluliitto.  (englanniksi)
3. ↑  Nieminen, Mikko: Kristiina Mäkelä loikki EM-hopeaa  22.7.2011. Yleisurheilu.fi:  SUL. Viitattu 24.7.2011. [vanhentunut linkki]
4. ↑  Nieminen, Mikko: Meri Rantanen juoksi vitosella vitoseksi  24.7.2011. SUL.  Arkistoitu 12.8.2014. Viitattu 25.7.2011.
5. ↑  Johnson, Len: Men's 4x100m Relay - Final - 37.04 World record for Jamaica!  4.9.2011. IAAF.  Arkistoitu 19.10.2011. Viitattu 4.9.2011. (englanniksi)
6. ↑  Outo satanen - Lemaitre uusi kuninkuutensa  28.6.2012. Yle Urheilu. Viitattu 28.6.2012.
7. ↑  4x100 Metres Relay Result - The XXX Olympic Games *iaaf.org*. iaaf.org. Viitattu 5.7.2015. (englanniksi)
8. ↑  USA men’s 4 x 100m relay team disqualified from the 2012 London Olympic Games  20.5.2015. olympic.org:  KOK. Viitattu 5.7.2015. (englanniksi)
9. 1 2  Jimmy Vicaut Tilastopaja (vaatii kirjautumisen, maksullinen palvelu).  (englanniksi)
10. ↑  Wayde van Niekerk makes history in Paris – IAAF Diamond League *iaaf.org*.  4.7.2015. iaaf.org. Viitattu 5.7.2015. (englanniksi)
11. ↑  Jimmy Vicaut sivusi Euroopan ennätystä  8.6.2016. yleisurheilu.fi:  Suomen Urheiluliitto. Viitattu 8.6.2016.

Aiheesta muualla
----------------

* Kuvia tai muita tiedostoja aiheesta **Jimmy Vicaut** Wikimedia Commonsissa

|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet: Henkilöt Muokkaa Wikidatassa | 
* World Athletics
* Tilastopaja 🔒

 |

 |